**H O T Ă R Â R E**

**privind** **aprobarea scoaterii din funcțiune, casării și desființării unor construcții aflate în proprietatea privată a Județului Cluj și în administrarea Regiei Autonome Aeroportul Internaţional Avram Iancu Cluj**

Consiliul Judeţean Cluj întrunit în şedinţă ordinară;

####  Având în vedere Proiectul de hotărâre înregistrat cu nr. 204 din 16.11.2020 privind aprobarea scoaterii din funcțiune, casării și desființării unor construcții aflate în proprietatea privată a Județului Cluj și în administrarea Regiei Autonome Aeroportul Internaţional Avram Iancu Cluj, propus de Vicepreşedintele Consiliului Judeţean Cluj, domnul [Vákár István](https://www.facebook.com/public/V%C3%A1k%C3%A1r-Istv%C3%A1n) Valentin, care este însoţit de Referatul de aprobare cu nr. 37158 din 11.11.2020; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 38606/11.11.2020 şi Avizul cu nr. nr. 37158 din 18.11.2020 adoptat de Comisia de specialitate nr. 4, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Regiei Autonome Aeroportul Internaţional Avram Iancu Cluj nr. 14460/30.10.2020**,** înregistrată la Consiliul Județean Cluj cu nr. 37158/30.10.2020;
* Hotărârea Consiliului de administrație al Regiei Autonome Aeroportul Internațional Avram Iancu Cluj RA nr. 16.3/14.07.2020;
* Certificatul de urbanism nr. 3250/26.08.2020 eliberat de Primarul Municipiului Cluj-Napoca;

Luând în considerare prevederile:

* art. 2 din Hotărârea Consiliului Județean Cluj nr. 25/2017 pentru aprobarea Actului adiţional nr. 2 la Contractul de concesiune de lucrări publice nr. 29/17.08.2010 încheiat între Judeţul Cluj-Consiliul Judeţean Cluj- şi S.C. UTI PARKING & HOTEL MANAGEMENT S.R.L. și a unor măsuri necesare implementării acestuia
* Hotărârii Consiliului Județean Cluj nr. 113/28.05.2020 privind trecerea unor imobile din administrarea Consiliului Judeţean Cluj în administrarea RA Aeroportul Internaţional Avram Iancu Cluj;
* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 108 lit. a), ale art. 139 alin. (3) lit. g), ale art. 173 alin. (1) lit. c) și alin. (4) lit. a), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* Ordonanței Guvernului nr. 112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ-teritoriale;
* art. 19 din Legea privind calitatea în construcții nr. 10/1995, republicată;
* art. 20 alin. (1) lit. e) din Legea privind finanțele publice locale nr. 273/2006,cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

 **Art. 1. (1)** Se aprobă scoaterea din funcțiune, casarea și desființarea construcțiilor înscrise în C.F. nr. 339210 Cluj-Napca, identificate cu nr. cadastrale 339210 – C2, 339210 – C5, 339210 – C6 și 339210 – C7, situate în Municipiul Cluj-Napoca, str. Traian Vuia nr. 149, proprietate privată a Județului Cluj, aflate în administrarea Aeroportului Internațional Avram Iancu Cluj R.A.

**(2)** După scoaterea din funcțiune a construcțiilor prevăzute la alin. (1), titularul dreptului de administrare va asigura administrarea acestora până la finalizarea desființării lor și va actualiza în mod corespunzător datele din evidența cantitativ-valorică.

**(3)** La demolarea construcțiilor, titularul dreptului de administrare va recupera materialele rezultate care pot fi valorificate în condițiile legii, iar restul deșeurilor rezultate în urma demolării vor fi predate centrelor specializate pentru neutralizarea și reciclarea acestora.

**Art. 2.** **(1)** Se emite acordul Județului Cluj pentru radierea din evidențele de cadastru și publicitate imobiliară, respectiv din Cartea funciară 339210, a construcțiilor identificate cu numerele cadastrale 339210 – C2, 339210 – C5, 339210 – C6 și 339210 – C7 și a dreptului de proprietate privată a Județului Cluj, respectiv a dreptului de administrare al Aeroportului Internațional Avram Iancu Cluj R.A. asupra bunurilor menționate la art. 1, după finalizarea procedurii de desființare.

**(2)** Se mandatează directorul Aeroportului Internațional Avram Iancu Cluj R.A., ca pentru şi în numele Judeţului Cluj, să semneze formularele necesare depunerii cererii de radiere la Oficiul de Cadastru şi Publicitate Imobiliară Cluj-Napoca**.**

**Art. 3.** Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului privat al Judeţului Cluj, în sensul scăderii din inventar a construcțiilor menționate la art. 1, după finalizarea procedurii de desființare.

**Art. 4.** **(1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică, precum și Aeroportul Internațional Avram Iancu Cluj R.A.

**(2)** Direcția de Administrare a Domeniului Public și Privat al Județului Cluj, care asigură secretariatul Comisiei speciale de inventariere a domeniului public şi privat a Județului Cluj, vă comunica prezenta hotărâre membrilor comisiei în cauză.

 **Art. 5.** Prezenta hotărâre se comunică Direcţiei Juridice; Direcției de Administrare a Domeniului Public și Privat al Județului Cluj; Aeroportului Internațional Avram Iancu Cluj R.A., precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 204 din 26 noiembrie 2020**

*Prezenta hotărâre a fost adoptată cu 32 de voturi “pentru” și o ”abținere”, fiind astfel respectate prevederile legale privind majoritatea de voturi necesară.*